गैंगस्टर (2006 फ़िल्म)

**गैंगस्टर - एक लव स्टोरी** वर्ष 2006 में बनी हिन्दी भाषा की प्रेम एवं अपराध-रोमांच आधारित फिल्म है। इसका निर्देशन व सह लेखन अनुराग बसु ने किया है। फ़िल्म का निर्माण "विशेष फ़िल्मस" के बैनर के मुख्य निर्माता महेश भट्ट ने किया है। फ़िल्म की मुख्य भूमिकाओं में इमरान हाशमी, शाइनी आहूजा, गुलशन ग्रोवर के साथ नवोदित कंगना रनौत ने भी पर्दापर्ण किया है। फ़िल्म का संगीत निर्देशन प्रीतम ने किया है। 

यह फ़िल्म वर्ष 2006 की व्यावसायिक एवं समीक्षात्मक तौर पर काफी सफल रही।
नई अभिनेत्री के रूप में कंगना राणावत के भावपूर्ण अभिनय एवं सशक्त उपस्थिति के लिए भी प्रशंसा की गई तथा उन्हें सर्वश्रेष्ठ नवोदित कलाकार के तौर पर विभिन्न पुरस्कार एवं सम्मान से नवाजा गया। 
## संक्षेप
मूल रूप से मुंबई, भारत में सिमरन (कंगना रनौत) बार डांसर थी। वह एक कुख्यात गैंगस्टर दया (शाइनी आहूजा) की प्रेमिका है। 5 साल पहले, दया के बॉस खान (गुलशन ग्रोवर) ने उसे सिमरन को छोड़ देने को कहा था। जब खान ने सिमरन को धमकाना चाहा तो दया ने उस पर हमला कर दिया। नतीजन सिमरन और दया को सियोल भागने के लिए मजबूर होना पड़ता है।  सियोल में सिमरन को अकेला छोड़कर दया मॉरीशस और फिर दुबई में काम करने चला जाता है। सियोल में सिमरन को आकाश (इमरान हाश्मी) मिलता है जो उसे कहता है कि वह उसके अतीत के बावजूद उसकी परवाह करता है। उनका रिश्ता धीरे-धीरे दोस्ती से प्यार में बदल जाता है। लेकिन दया अचानक सियोल आ जाता है। जब उसे सिमरन और आकाश के साथ संबंध के बारे में पता चलता है, तो वह गुस्से और ईर्ष्या में उस पर हमला कर देता है और उसे बुरी तरह पीटता है। दया फिर उससे अपने प्यार का इज़हार करता है और सुधरने का और सामान्य जीवन के उसके सपनों को पूरा करने का वादा करता है। वह उससे यह भी कहता है कि अगर वह सच में आकाश से प्यार करती है तो वह उसे रोकेगा नहीं। सिमरन के जवाब देने से पहले पुलिस दया और सिमरन का पीछा करते हुए पहुँच जाती है। फिर दोनों भाग जाते हैं।

दया मासूमों की हत्या करना छोड़ देता है और ईमानदारी वाला कोई सा भी काम करना शुरू कर देता है। लेकिन सिमरन को आकाश की तलब रहती है। उसे जल्द ही पता लगता है कि वह उसके बच्चे की माँ बनने वाली है। वह किसी तरह ये आकाश को बताती है। वह उससे कहता है कि वह उससे शादी करना चाहता है। लेकिन जब तक दया आज़ाद है, उन्हें कभी शांति नहीं मिलेगी। इस बीच दया को खान द्वारा पकड़ लिया जाता है। वह दया को याद दिलाता है कि सालों पहले उनके बीच क्या हुआ था और कहता है कि वह दया को गिरोह छोड़ने के लिए सबक सिखायेगा। खान और उसके आदमी उसको बहुत पीटते हैं लेकिन वह उठ खड़ा होता है और खान को मार देता है। फिर वह सिमरन को फोन करता है और  बताता है कि पुलिस उनका पीछा कर रही है। वह उसे उस रात सियोल ट्रेन स्टेशन के बाहर मिलने के लिए कहता है।

सिमरन स्टेशन पहुंच कर दया को बेहद घायल पाती है। वह रेंगकर सिमरन के पास पहुँचता है और उसके लिए सिंदूर की एक डिब्बी निकालता है। लेकिन जैसे ही वह उसे गले लगाता है, वहां पुलिस की गाड़ियां आ जाती हैं। दया को पता चलता है कि सिमरन ने ही पुलिस को बुलाया है। फिर वह आकाश से मिलने भारतीय दूतावास जाती है। वहां वह पत्रकारों से भरे कमरे में प्रवेश करती है और एक बड़ी स्क्रीन पर एक वीडियो देखती है जिसमें वह आकाश को दया के साथ अपने रिश्ते के बारे में बता रही है। वह तब दंग रह जाती है जब वह देखती है कि मीडिया को संबोधित करने वाला आकाश है। वह वास्तव में दया को पकड़ने के लिए नियुक्त एक अंडरकवर भारतीय जासूस है। वह उससे कहता है कि उसे कभी उसकी परवाह नहीं थी और उसके साथ उसका जुड़ाव संगठित अपराध को खत्म करने और अपने देश के उसके कर्तव्य का एक हिस्सा मात्र था। क्रोधित होकर, सिमरन उस पर हमला करने की कोशिश करती है लेकिन उसे सुरक्षाकर्मी रोक लेते हैं।

## मुख्य कलाकार
*शाइनी आहूजा — दया शंकर, सिमरन का पति
*कंगना रनौत — सिमरन, दया की पत्नी
*इमरान हाशमी — आकाश, अंडरकवर पुलिस डिटेक्टिव
*गुलशन ग्रोवर — ख़ान, माफिया सरगना और दया का मालिक
*हितांशु लोढिया — बिट्टू
*विक्की आहूजा — दया का साथी
*जुबिन गर्ग — "या अली" गीत में 
*प्रीतम — "भीगी-भीगी" गीत में 

## संगीत

## नामांकन और पुरस्कार

|-
| rowspan="10"|2007 
| कंगना राणावत 
| फ़िल्मफ़ेयर महिला प्रथम अभिनय पुरस्कार
| 
|-
| इमरान हाश्मी 
| फ़िल्मफ़ेयर सर्वश्रेष्ठ खलनायक पुरस्कार
| 
|-
| जुबिन गर्ग ("या अली")
| फ़िल्मफ़ेयर सर्वश्रेष्ठ पार्श्व गायक पुरस्कार
| 
|-
| महेश भट्ट
| फ़िल्मफ़ेयर सर्वश्रेष्ठ कथा पुरस्कार
| 
|-
| गिरीश धमीजा 
| फ़िल्मफ़ेयर सर्वश्रेष्ठ संवाद लेखन पुरस्कार
| 
|-
| अनुराग बसु 
| फ़िल्मफ़ेयर सर्वश्रेष्ठ पटकथा पुरस्कार
| 
|-
| अकिव अली 
| फ़िल्मफ़ेयर सर्वश्रेष्ठ संपादक पुरस्कार
| 
|-
| बॉबी सिंह 
| फ़िल्मफ़ेयर सर्वश्रेष्ठ छायाकार पुरस्कार
| 
|-
| अकिव अली  
| फ़िल्मफ़ेयर सर्वश्रेष्ठ ध्वनि अंकन पुरस्कार
| 
|-
| परवेज़ किरन 
| फ़िल्मफ़ेयर सर्वश्रेष्ठ एक्शन पुरस्कार
| 
|}

## सन्दर्भ

## बाहरी कड़ियाँ
* 

श्रेणी:2006 में बनी हिन्दी फ़िल्म
श्रेणी:प्रीतम द्वारा संगीतबद्ध फिल्में